Приложение №2

ТЕХНИЧЕСКА СПЕЦИФИКАЦИЯ
Целта на настоящата обществена поръчка е: Избор на изпълнител за изпълнение на строителни и монтажни работи на обект: 
„ Основен ремонт на улична мрежа в Община Кула“:

ул."Хан Крум" от ОК254 до ОК324
ул."Иван Рилски" от ОК53 до ОК54 и от ОК55 до ОК74
Главна улица с.Извор махала от ПТ5 400 м към ПТ26”.
ЧАСТ: „ПЪТНА И ОД“

Предвижда се ремонт на следните улици в Община Кула:  
Улица "Хан Крум" от ОК254 до ОК324 с обща дължина на участъка от около 450 м и ширина до 6 м. Улицата е нямала настилка от асфалт, в малък участък от нея има настилка от калдъръм. Намира се в покрайнините на града, но на нея няма необитаеми имоти. С основния ремонт се предвижда да се положат нови бордюри 18/35/50, след демонтаж на старите, които са в много кратък участък от около 120 м, от едната страна на улицата. Изкоп за легло и основа от трошен камък 30-40 см. В ремонтирания участък да се положат два пласта асфалтова смес – за основен /биндер/ 6 см и за износващ – плътна смес 4 см по цялата площ на улицата. Има заустване към една прилежаща улица с биндер за профилиране и плътна асфалтова смес. Улицата няма изградена канализационна мрежа.
Улица „Иван Рилски“ от ОК53 до ОК54 с обща дължина на участъка от около 170 м и ширина 6 м. Съществуващата настилка от асфалт е доста компрометирана, на участъци износена до калдъръм. Има съществуващи бордюри, предвижда се до 30 м възстановяване на пропаднали и липсващи такива. Да се предвидят локални ремонти в участъка, биндер за профилиране до 6 см и плътна асфалтова смес 4 см по цялата дължина на улицата.;  Улицата няма изградена канализационна мрежа.

ОК55 до ОК74 с обща дължина от около 60 м и ширина 10 м. Участъкът има съществуващи бордюри, предвижда се настилка от един пласт плътна асфалтова смес 4 см.
Главна улица с.Извор махала от ПТ5 към ПТ26 с обща дължина от  400 м и ширина 5,50 м. Улицата е с асфалтова настилка има вдлъбвания по настилката, но те са с ниска степен на влияние върху товароносимостта в участъка. Предвиждат се локални ремонти в участъка,  и плътна асфалтова смес от 6 см по целия участък.

Тротоарната настилка няма да е предмет на настоящата поръчка.


Нивелетното решение да бъде съобразено със прилежащите улици и съществуващите нива на входовете за прилежащите парцели.


Да се осигурят напречни и надлъжни наклони с цел доброто оттичането на дъждовните води.

На всички участъци се предвижда монтаж на пътни знаци с постоянни размери и всички свързани с това разходи.

Предвижда се възстановяване на съществуващи точки от РГО.
ОРГАНИЗАЦИЯ НА ДВИЖЕНИЕТО - СИГНАЛИЗАЦИЯ С ПЪТНИ

ЗНАЦИ И ХОРИЗОНТАЛНА МАРКИРОВКА

В процеса на изпълнение на СМР за организация на движението на всички улици да се предвиди затваряне на движението и възможност за дублиращи маршрути, което да бъде указано с необходимите пътни знаци и табели. 

НОРМА ТИВНИ ДОКУМЕНТИ:

· Наредба №2 / 17.01.2001г. за сигнализация на пътищата с пътна маркировка

· Наредба №2 /2004г., за планиране и проектиране на комуникационно - транспортните системи на урбанизираните територии;

· Наредба №18 /23.07.2001г., за сигнализация на пътищата с пътни знаци;

· Наредба № 4 / 01.07.2009г., за проектиране , изпълнение и поддържане на строежите в съответствие с изискванията за достъпна среда за населението, включително за хората с увреждания

· Техническа спецификация на АПИ 2014г.
ГАРАНЦИОННИ СРОКОВЕ
Гаранционните срокове са съгласно предвидените в чл. 20, ал. 4 от Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн., ДВ. бр. 72 от 2003 г.) (Наредба № 2 от 31.07.2003 г.)

МЕСТОПОЛОЖЕНИЕ, ДАННИ ЗА ВЪЗЛОЖИТЕЛЯ, ОФИЦИАЛЕН ЕЗИК
Място за изпълнение на поръчката е: гр.Кула, улици: ул.“Хан Крум“ и ул.“Иван Рилски“; с.Извор махала – участък от главната улица,  както и административната сграда на Община Кула по отношение на административните задължения на Изпълнителя.

Данни за Възложителя: Община Кула, 3800, гр.Кула, ул. „Възраждане“ № 38

Лица за контакт: инж. Илинка Найденова – Директор Дирекция „Специализирана администрация“, при Община Кула – 0938/3-22-27; 

Официален език - Официалният език на документацията, офертите на участниците и езикът на комуникация е българският.

            ФИНАНСИРАНЕ

ВЪЗЛОЖИТЕЛЯТ финансира дейностите с целеви средства, предоставени  на Община Кула за капиталови разходи. 
ПЛАЩАНИЯ
ВЪЗЛОЖИТЕЛЯТ заплаща стойността на възложените работи по банков път, по посочена от ИЗПЪЛНИТЕЛЯ банкова сметка по следния начин:

· авансово плащане в размер до 35 % (тридесет и пет процента) от сумата за изпълнение на строителството, без стойността на допълнително възникнали непредвидени разходи. Изплащането се извършва в срок до 20 календарни дни след представяне на фактура и получена целева субсидия от МФ. Авансовото плащане се приспада пропорционално от всяко междинно плащане. 

· междинни плащания  -  след доказване на реално извършени видове работи в размер не по-малко от 55 % от стойността на предвидените СМР. Изплащането се извършва в срок до 20 календарни дни след подписване и представяне на протокол - обр. № 19 за действително извършени и подлежащи на разплащане видове работи в размер не по-малко от 55 % от стойността на предвидените СМР и представяне на фактура;

·  окончателното плащане, в размер не по-малко от 10 % (десет на сто) от общата стойност на СМР, предмет на договора. Изплащането се извършва в срок до 20 календарни дни след подписване и представяне на Констативен акт за установяване годността за приемане на строежа - Констативен акт обр. № 15, предмет на поръчката, без забележки по изпълнението, екзекутивна документация, протокол - обр. № 19 за действително извършени и подлежащи на заплащане на окончателни видове СМР по одобрени цени, подписани от страните и оригинална фактура за окончателната стойност на дължимата сума и съгласно клаузите договора. От окончателното плащане се приспадат остатъка от авансовото плащане и всички суми за неизвършени СМР и начислени неустойки, в случай че има такива.

Непредвидените разходи следва да са в размер на максимум до 3% от стойността на СМР.

*Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на възлагане на поръчката обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация.

Остойностяването на одобрените за изпълнение непредвидени СМР се извършва при следните параметри на ценообразуване:

1. Часова ставка.... лв./ч.ч.

2. Допълнителни разходи върху труд 
%

3. Допълнителни разходи върху механизация
%

4. Доставно -складови разходи.. %

5. Печалба
%

В общата стойност за изпълнение на СМР следва да включва и до 3% непредвидени разходи* по време на изпълнение на СМР, които се отразяват в общата цена от ценовото предложение. Непредвидените разходи се доказват с подписване на протокол между Възложителя и Изпълнителя на обекта, и се отчитат на окончателно плащане. 
Настоящата техническа спецификация е изготвена на база съществуващо положение на улиците.
Неразделна част от ценовото предложение с горецитираните параметри са подробните анализи на единичните цени за всяка една дейност.

Подробната Количествено-стойностна сметка и анализните цени да се представят на хартиен и магнитен носител във формат Excel или еквивалентен.
Забележки: В съответствие с разпоредбите на чл. 48, ал. 2 от Закона за обществените поръчки в случай, че в настоящата Техническа спецификация или в друг документ от документацията са посочени стандарт, спецификация, техническа оценка, техническо одобрение или технически еталон следва да се чете и разбира „ИЛИ ЕКВИВАЛЕНТНО/И”!

В съответствие с разпоредбите на чл. 49, ал. 2 от Закона за обществените поръчки в случай, че в настоящата Техническа спецификация или в друг документ от документацията са посочени - конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, търговска марка, патент, тип или конкретен произход или производство следва да се чете и разбира „ИЛИ ЕКВИВАЛЕНТНО/И”!


